NAMC YS-11

NAMC YS-11 on japanilaisen Nihon Aircraft Manufacturing Corporationin valmistama kaksimoottorinen, potkuriturbiinikäyttöinen lyhyen matkan matkustajalentokone. Sen kehitys aloitettiin Japanin kansainvälisen kaupan ja teollisuuden ministeriön määräyksestä sen jälkeen kun toisen maailmansodan jälkeinen lentokoneiden tuotantokielto oli päättynyt 1950-luvulla. YS-11 teki ensilentonsa 30. elokuuta 1962, ja se otettiin liikennekäyttöön 30. maaliskuuta 1965. Sitä valmistettiin vuoteen 1973 mennessä 182 kappaletta. Koneista 75 toimitettiin ulkomaisille asiakkaille 15 maahan.

YS-11 aiheutti NAMC:lle 36 miljardin jenin tappion, mikä oli yli nelinkertainen summa yhtiön 7,8 miljardin jenin pääomaan verrattuna. Joidenkin mielestä YS-11 oli täysi epäonnistuminen. Toisten mielestä ohjelma oli kuitenkin puutteistaan huolimatta onnistunut, sillä sen tuloksena oli kokonaan Japanissa suunniteltu ja valmistettu luotettava lentokone, jota vietiin myös ulkomaille. YS-11:tä pidetään symbolina Japanin nousulle toisen maailmansodan hävinneestä valtiosta kehittyneeksi teollisuusmaaksi.

YS-11 oli viimeinen japanilainen matkustajalentokone ennen vuonna 2014 esiteltyä Mitsubishi SpaceJetiä.

 Historia 
Toisen maailmansodan päättäneen rauhan ehdoissa Japania oli kielletty valmistamasta lentokoneita. Kielto loppui 1950-luvulla, ja vuonna 1954 Japanin kansainvälisen kaupan ja teollisuuden ministeriö antoi määräyksen matkustajakoneen kehittämisestä. Sitä valmistamaan muodostettiin konsortio Nihon Aircraft Manufacturing Corporation eli NAMC, johon kuuluivat muun muassa Mitsubishi Heavy Industries ja Fuji Heavy Industries. Kone suunniteltiin ja rakennettiin Japanissa, mutta moottorit ostettiin Rolls-Roycelta. Lisäksi osa sähkölaitteista, mittareista ja laitteistoista hankittiin ulkomaisilta alihankkijoilta.

YS-11:n ensilento oli 30. elokuuta 1962, ja se otettiin liikennekäyttöön 30. maaliskuuta 1965. Se vastasi suorituskyvyltään nelimoottorista Vickers Viscountia ja oli noin puolet suurempi kuin kaksimoottorinen Fokker F.27 Friendship. Monet YS-11:n teknisistä ratkaisuista kopioitiin ulkomaisista koneista, koska japanilaisilla ei ollut aiempaa kokemusta matkustajakoneen rakentamisesta eikä esimerkiksi paineistetuista matkustamoista. Niinpä tyyppi oli jo valmistuessaan osin vanhentunut.

YS-11:tä pidettiin Japanissa sodasta toipumisen symbolina, ja All Nippon Airwaysille toimitettua YS-11-konetta käytettiinkin olympiasoihdun kuljettamiseen ennen Tokion kesäolympialaisia 1964. Japanin lisäksi konetta pyrittiin myymään myös ulkomaille. Jo suunnitteluvaiheessa odotettiin 50 koneen menevän vientimarkkinoille, ja tämä huomioitiin suunnittelussa käyttämällä länsimaista avioniikkaa. NAMC sai vuonna 1965 myytyä neljä konetta Filippiineille. Seuraavana vuonna Hawaiian Air Linesille toimitettiin YS-11-koneita vuokrasopimuksella. Suurin vientitilaus saatiin Yhdysvalloista Piedmont Airlinesilta, joka hankki 23 konetta. Japanin ulkopuolelle myytiin kaikkiaan 75 konetta 19 asiakkaalle 15 maahan.

Koneen sarjatuotanto loppui vuonna 1973, jolloin niitä oli valmistettu 182. Projekti oli raskaasti tappiollinen. NAMC jäi tappiolle 36 miljardia jeniä, mikä oli yli nelinkertainen summa yhtiön 7,8 miljardin jenin pääomaan verrattuna. YS-11 pysyi Japanissa reittiliikennekäytössä 30. syyskuuta 2006 asti. Vielä vuonna 2018 koneita oli aktiivikäytössä kahdeksan.

 Versiot 
pienoiskuva|Brasilialaisen VASP:n YS-11A-200.
YS-11:stä valmistettiin seuraavia versioita:

YS-11-100
Alkuperäinen tuotantoversio.
YS-11A-200
Suuremman lentoonlähtöpainon versio.
YS-11A-300
Suurella rahtiovella varustettu combi-versio, jolla voitiin kuljettaa samaan aikaan sekä matkustajia että rahtia.
YS-11A-500
Versio, jonka suurinta lentoonlähtöpainoa oli edelleen kasvatettu.
YS-11A-600
Combi-versio YS-11A-500:sta.

 Käyttäjät 
pienoiskuva|Japanin ilmaitsepuolustusvoimien YS-11 toukokuussa 2018.
Vuonna 2018 YS-11-koneita on aktiivikäytössä kahdeksan. Konetyypin suurin käyttäjä on Japanin ilmaitsepuolustusvoimat, jonka seitsemästä koneesta neljä on varustettu elektroniseen sodankäyntiin, kaksi on käytössä koulukoneina ja yksi kuljetuskoneena. Ainoa siviilikäyttäjä on kenialainen Planes for Africa, jolla on yksi kone.

 Onnettomuudet 
Alla olevaan taulukkoon on listattu kaikki YS-11:lle sattuneet onnettomuudet, jotka ovat johtaneet koneen tuhoutumiseen tai hylkäämiseen.

 Päivämäärä Paikka Lentoyhtiö Versio Rekisteri Uhrit/KoneessaolleetLyhyt kuvausViite   Matsuyama  YS-11-111 JA8658  All Nippon Airwaysin lento 533 yritti laskeutumista, mutta tuli maahan liian pitkälle, ja miehistö teki ylösvedon. Kone nousi noin sadan metrin korkeuteen, kallistui vasemmalle ja syöksyi maahan.    Miyazaki All Nippon Airways YS-11A-213 JA8708  All Nippon Airwaysin lento 104 laskeutui liian kauas kiitotien alusta, joutui jarrutuksessa vesiliirtoon ja luisui ulos kiitotieltä.    Pjongjang Korean Air Lines YS-11-125 HL5208  Kone kaapattiin ja lennettiin Pohjois-Koreaan, jonne laskeutuessa kone vaurioitui. Yksi kaappareista oli lennon perämies.    Taipei China Airlines YS-11A-219 B-156  China Airlinesin lento 206 törmäsi sumussa Yuan-vuoreen.    Jakarta Merpati Nusantara Airlines YS-11-102 PK-MYN  Koneella harjoiteltiin laskeutumista yhdellä moottorilla. Yhdellä laskeutumisista kone menetti korkeutta ja osui maahan ilman laskutelineitä.    Yokotsu TOA Domestic Airlines YS-11A-217 JA8764  TOA Domestic Airlinesin lento 63 aloitti laskeutumisen liian aikaisin miehistön navigointivirheen vuoksi. Vahva tuuli painoi lisäksi koneen reitiltä syrjään, ja se törmäsi vuoreen.    Aragarças VASP YS-11A-212 PP-SML  Lentäjä ohjasi laskeutuvan koneen ulos kiitotieltä, koska tiellä oli toinen lentokone. Kone juuttui pehmeälle maalle ja sitä jäi yöksi vartioimaan kaksi miestä. Heillä oli koneessa mukanaan kynttilä, joka sytytti yön aikana tulipalon. Koneen matkustamo tuhoutui, ja lisäksi molemmat miehet saivat surmansa.    VASP YS-11A-211 PP-SMI  Miehistö sääti mittarinsa väärän radiomajakan taajuudelle. Niinpä kone päätyi väärälle reitille ja törmäsi lähestymisen aikana vuoreen.    São Paulo Cruzeiro do Sul YS-11A-202 PP-CTG  Kone kosketti laskeutuessaan maahan vasta puolivälissä märkää kiitotietä. Laskukiito meni pitkäksi, kone törmäsi betonirakennelmaan ja putosi alas penkereeltä.    Ateena Olympic Airways YS-11A-500 SX-BBQ  Olympic Airwaysin lento 506 syöksyi mereen lähestyessään Ateenaa huonossa näkyvyydessä.    Rio de Janeiro VASP YS-11A-211 PP-SMJ  VASP:n lento 12 menetti tehoa lähtökiidon aikana. Miehistö keskeytti lentoonlähdön ja yritti jarruttaa, mutta vain toisen puolen jarrut toimivat. Kun näytti, että kiitotie loppuu kesken, miehistö veti laskutelineet sisään. Kone liukui silti mereen.    Borrego Springs Pacific Southwest Airlines YS-11A-202 N208PA  Miehistö käytti moottoreita väärin, minkä seurauksena moottorien turbiinit ylikuumenivat juuri, kun harjoituslennolla harjoiteltiin sakkauksia. Kun miehistö yritti oikaista konetta sakkauksesta, moottorit eivät reagoineet. Kone teki pakkolaskun aavikolle.    Anchorage Reeve Aleutian Airways YS-11A-320 N172RV  Tuhoutui hangaarin palossa Anchoragen lentoasemalla.    Osaka TOA Domestic Airlines YS-11-125 JA8680  Löysän liitoksen aiheuttama hydrauliöljyvuoto pakotti TOA Domestic Airlinesin lennon 621 palaamaan Osakaan. Laskukiidossa yksi renkaista puhkesi ja kone ajautui ulos kiitotieltä.    Kozáni Olympic Airways YS-11A-500 SX-BBR  Olympic Airwaysin lento 830 törmäsi vuoreen huonossa näkyvyydessä.    Navegantes Cruzeiro do Sul YS-11A-202 PP-CTI  Miehistö menetti koneen hallinnan laskukiidossa, ja se ajautui sivuun kiitotieltä. Nokkapyörä ja vasen päälaskuteline romahtivat.    Mactan Philippine Air Lines YS-11A-301 RP-C1419  Yksi moottori sammui lähestymisen aikana. Kone menetti korkeutta, teki pakkolaskun mereen ja upposi.    Nakashibetsu Nihon Kinkyori Airways YS-11A-208 JA8693  Nihon Kinkyori Airwaysin lento 497 osui maahan 100 metriä ennen kiitotien alkua lentäjän arvioitua korkeuden ja etäisyyden väärin.    Remington Mid Pacific Airlines YS-11A-213 N906TC  Hitaita sakkauksia harjoitellut lentäjä käytti moottoreita väärin, jolloin turbiinit ylikuumenivat. Moottorien uudelleenkäynnistäminen ei onnistunut, ja kone teki pakkolaskun kynnetylle maissipellolle.    Yonago TOA Domestic Airlines YS-11-109 JA8662  TOA Domestic Airlinesin lennon 670 perämies huomasi lähtökiidossa ohjainten olevan liian raskaat ja keskeytti lentoonlähdön. Kone ajautui kiitotien pään yli 60 metrillä ja päätyi matalaan veteen.    Lafayette Mid Pacific Airlines YS-11A-300F N128MP  Siirtolennolla ollut kone syöksyi yhtäkkiä lähestymisen aikana jyrkästi alaspäin ja osui kukkulaan. Onnettomuuden aiheutti korkeusvakaimeen kertynyt jää.    Wilmington Airborne Express YS-11A-205 N918AX  Miehistö unohti laskea laskutelineet harjoituslennolla. Kone teki mahalaskun kiitotielle.    Sapporo Air Nippon YS-11A-213 JA8727  Air Nipponin lento 354 laskeutui liian kovalla nopeudella. Laskukiito meni pitkäksi ja kone osui lumipenkkaan.    Southend Trygon YS-11A-214 9U-BHP  Pysäköityyn koneeseen osui ilotulite, joka sytytti koneen tuleen.    Mae Sot Phuket Airlines  HS-KVO  Phuket Airlinesin lento 326 luisui sivuun kiitotieltä ja kulki alas pientä rinnettä.    Manila Aboitiz Air YS-11A-600 RP-C3590  Miehistö menetti koneen hallinnan laskukiidon aikana ja se ajautui ulos kiitotieltä.    Masbate Asian Spirit YS-11A-500 RP-C3592  Asian Spiritin lennon 321 laskukiito meni pitkäksi ja kone törmäsi betoniseen aitaan. 

 Tekniset tiedot 

 Lähteet 

 Aiheesta muualla 

Luokka:62.431 Ilma-alukset
Luokka:Japanilaiset matkustajalentokoneet
Luokka:1960-luvun matkustajalentokoneet